MBINU ZA KUSHINDA UCHAGUZI WA URAIS, UBUNGE, USENETA, UDIWANI AU CHEO CHOCHOTE CHA KISIASA KWA VYAMA VYA UPINZANI.

Makala hii iliandaliwa mwaka 2017 na DON NALIMISON na Sasa ameamua kuirejesha upya kwa masilahi ya Chaguzi zinazoendelea Nchini Tanzania na Sehemu zingine Afrika na Duniani kote kwa ujumla.Pia ikiwemo maboresho.

MBINU YA 1.

Kinachofaa kwa Vyama vya Siasa vya Upinzani-Tanzania.

MUUNGANO wa MABADILIKO ya FIKIRA (MUMAFI).

Don Nalimison, Mwanamziki, Mtetezi wa Haki za Binadamu na Mshauri wa Maswala ya Kiusalama Duniani leo nakuja kuunda Umoja utakaowapa Ushindi wa Kishindo Uchaguzi Mkuu 2020 kwa vya Kisiasa hasa Upinzani.

NINI KIFANYIKE?

Kwa miaka mingi Wapinzani wamesota Sana kuitafuta Serikali ya Jamhuri ya Muungano wa Tanzania(SJMT) na ile Serikali ya Mapinduzi ya Zanzibar(SMZ) ili kuweza kuiongoza kwa ufanisi bila mafanikio.February Mwaka 2013 kupitia gazeti la FAHAMU nilitoa Makala maalum katika Mfumo wa mahojiano na kupendekeza kuachiana majimbo na kuwa na mgombea mmoja, nashukuru lilitekelezwa pale Wapinzani walipo kuja na Umoja wa Katiba Mpya (UKAWA) na kufanya Yale niliyoyawaza kwa Uchaguzi Mkuu wa mwaka 2015.

Sasa hatuko kipindi Cha Kusaka Katiba mpya, Bali ni kipindi Cha kuwajenga Wanachi Kifikra ili wajitambue wasiwe wanaburuzwa buruzwa tu Kama mang'ombe. Ni kipindi ambacho jamii ya Tanzania inatakiwa kuwa na Fikra ya kuchagua kilicho Bora zaidi yaani MUMAFI. Ni kipindi Sasa Cha kuunda Muungano mpya utakao wabadilisha Fikra WANANCHI na Muungano huo uitwe "MUUNGANO wa MABADILIKO ya FIKRA kwa kifupi MUMAFI. MUMAFI iwe ndio DIRA ya kushika DOLA na kuiweka mikononi mwa Wanasiasa Safi wasio na Roho mbaya na wenye nia ya kweli ya kuijenga Nchi Kiuchumi na Kifikra. MUMAFI iwe ndio ngao ya Taifa na Ukombozi kwa WANANCHI waliotelekezwa na Chama kilichogandamana kwa muda mrefu.

MBINU YA 2

MTAPATAJE USHINDI?

Mgombea wa URAIS awe mmoja anayekubalika na Vyama vyote bila chuki Wala ugomvi. Mfano:

1.CHADEMA awe Tundu Lisu.

2.CUF awe Ibrahim Lipumba.

3.ACT awe Bernard Membe

4.Vyama vidogo vigawiwe majimbo na kata kulingana na mchango wao utakavyo kuwa.

Katika Vyama vitatu vyenye nguvu mmoja asimame kuwakilisha MUMAFI na wote mkubaliane bila kinyongo.Hii NI kwa BARA na kwa Zanzibar abaki Yule Yule Maalim Seif Sharif kutokana na historia yàke ya Kisiasa Visiwani Zanzibar na asiwekewe kinyongo. Kwa kufanya hivi Ushindi upo uchi kabisa yaani ni kuweka tu na kuchukua Serikali zote mbili.

MUMAFI itawapa mafanikio Upinzani ya kushika hatamu bila pingamizi na mjikite zaidi katika kuelimisha ukweli Nchi ilivyo na inavyotakiwa kuendeshwa, Kama unavyojua kuendesha Nchi sio kuwatisha watu na kuwateka na kuwafanyia unyama halafu mnasema mnatetea wanyonge kwa mgongo wa Barabara na majengo ya kuhadaa Umma. Mfanye siasa Takatifu zenye ubora wa Hadhi ya juu Sana. Msikubali KUONEWA kwenye Haki na mtimize wajibu. Mliheshimu Jeshi la POLISI na mfanye nalo kazi vizuri japo lipo mikononi mwa Chama kilicho madarakani. Ila muwe MAKINI Sana maana Jeshi la POLISI wakati mwingine hutumika Kisiasa kwa masilahi ya watawala wasiotaka kuachia ngazi.

MUMAFI ndio kioo Cha Watanzania wote wa Rika zote na ngazi zote bila kujali rangi Wala ukabila Wala dini wala kanda. Msisahau kumpa Ubunge Viti maalum mama yangu Mzazi Bi. Laurencia pale Wilayani Kahama kwa masilahi ya Mshauri wenu na Dada yangu Magreth Chagula msimuache bila Udiwani Viti maalum pale Mbezi Luis-DSM.

Ni hayo tu, nawatakia kutafakari Jambo hili kwa kina Sana.

MBINU YA 3.

ENYI WAPINZANI JIFUNZENI KWA WENGINE WALIVYO FANYA.

Kwanza nachukua fursa hii kuwa pongeza Mh. Mbowe na team yake kwa kuhudhuria kuapishwa kwa Rais Mpya wa Ghana, mme fanya vyema sana, maana aliyeshinda ni mpinzani na hivyo atawapeni mbinu zilizomsaidia kushinda.

Tunashinda kutoka kwa waliojifunza na kushinda, yaani tunajifunza kutokana na masahihisho, hivyo msitoke bure huko Ghana bila kupata chochote cha kujifunza ili kupata Experience ya mpinzani ambaye sasa amekuwa mtawala. Wakati mnapata mbinu mpya huko Ghana, nami nitawaleteeni mbinu 30 za kuingia madarakani kiulani na kuiacha CCM ina mbwaya mbwaya.

Msijali mimi niko kwa ajili ya kuwajenga maana ninyi najua mlivurugwa ndio maana mkanichukia lakini ukweli umeshajulikana. NAWAPENDA SANA mimi DON NALIMISON, Endeleeni kusoma makala zangu zote za nyuma.

MBINU YA 4

Someni matamko yote, makala zote, vitabu vyote vya DON NALIMISON tokea mwaka 2009 mpaka Leo. Na kisha fanyieni kazi kimoja baada ya kingine.

MBINU YA 5.

Tafteni clips zote za interview za TV na Radio za DON NALIMISON na fatilieni hoja zote na kuzifanyia kazi.

MBINU YA 6.

Tafteni clips zote za kampeni na mikutano ya hadhara ya DON NALIMISON, kuanzia akiwa CDM, NCCR Mageuzi na mkutano mmoja wa kujiunga CCM. Mtapata mahali pa kuanzia kama chanzo.

MBINU YA 7

Angalieni mnaoshindana nao wanafanya nini kwasasa, na ninyi fateni mlemleeee. Hii inaitwa ngoma droo.

MBINUU YA 8.

Tume huru, kama tume haitakuwa huru basi hakikisheni iwe Tume ya Kidemokrasia.

MBINU YA 9.

Matokeo ya Uchaguzi yasitangaziwe kituo cha Polisi. Pelekeni hoja bungeni ili utaratibu wa uchaguzi uzingatiwe.

MBINU YA 10.

Jeshi la Polisi ni Mali ya wananchi hivyo fanyeni kazi na jeshi kwa urafiki.

MBINU YA 11.

Mawakala wawe wale ambao hata asipopewa kitu atajitolea. Anzeni kuwatengeneza bado mapema(wafia chama).

MBINU YA 12.

Kama tutapiga kura Electronic basi msikubali kuhesabu Hard copy. Itakula kwenu.

MBINU YA 13.

Wanawake hutumika sana kuangusha Upinzani, hivyo kuweni makini na anzeni kuwa elimisha na kuwakanya.

MBINU YA 14.

Asasi za kiraia na kidini kuweni ndugu zao bila mamlaka.

MBINU YA 15.

 Kilichomuokoa Quattara ni kuwa na Mwanasheria Mkuu wa Upinzani jasiri aliyemuapisha kuwa Rais, wakati yule wa SERIKALI alimwapisha Rais Bagbo ambaye alinyang'anywa mamlaka baadae. Chukueni hii.

MBINU YA 16.

 Msikubari watabiri uchwara, wengi hupewa pesa kabla au kushinikizwa kutoa majibu yasiyo sahihi au kwa upambe au kwa propaganda. Kumbuka siku hizi Mungu amegeuzwa biashara. Mnauwezo mkubwa wa kujitabiria wenyewe kama mkiwa vizuri rohoni.

MBINU YA 17.

Msiongelee mambo makubwa, chukueni Yale ya kipuuzi ambayo ndio tija na myafanyie kazi hasa. Operesheni zinahitaji mambo ya msingi na sio mafisadi na rushwa.

MBINU YA 18.

Wekeni Viongozi (sio lazima Vijana) wenye ushawishi au umakini au wajuvi wa mambo wawepo kila MTAA, kata, tarafa, wilaya, mkoa, kanda na taifa ili kukabiliana na hoja za upande wa mshindani.

MBINU YA 19.

Unajua waheshimiwa msiogope vyeo, ogopeni Kiongozi mwenye Hekima. Tunaendelea na njia zingine tena:

ielezeni jamii Ukweli wa maovu wanayofanyiwa ili wawe hivyo walivyo. Najinsi ya kujinasua. Unajua unaweza kulipwa mshahara wa milioni 3 kwa mwezi lakini ukaishi katika mateso na mshahara wako. Unaweza kupewa mikopo ya riba nafuu lakini ukarejesha kwa mateso. N.k

MBINU YA 20.

 Katiba Mpya isiwe hoja, Bali hoja iwe ni kurekebisha vifungu vinavyohusiana na uchaguzi ndani ya Katiba. Maana tatizo sio Katiba, Bali tatizo ni mfumo danganyifu(Nyoka wa Kijani)

MBINU YA 21.

 Msifanye Siasa kwa mazoea na kuogopa vitisho vya kijinga. Ni heri kufa kuliko kuogopa Kitisho. Badilikeni kila wakati.

MBINU YA 22.

 Msivae mavazi yenye mfumo wa Kombati kwa kipindi hiki kwa kuwa huo ni mfumo wa Harakati. Twende na mfumo mpya wa Uongozi. Tukubali kubadilika.

MBINU YA 23.

Mungu apewe nafasi ya kwanza kabla ya yote katika shughuli zenu. Piga chini Kamati zote za Ufundi ndizo zinazo waangusha sana.

MBINU YA 24.

 Vyama vyote vya Upinzani kuna ulazima kurekebisha mfumo wenu wa muungano, mfumo uliopo sasa umeangalia zaidi vyama vyenye wabunge au ushawishi ambao ndio UKAWA. Sasa basi mfumo ubadilike na kujumuisha vyama vyote vya Upinzani vyenye wabunge, vyenye ushawishi na vyama vyenye Wenyeviti Makini lakini havina wabunge wala madiwani. Uunganiko hili litaleta radha ya matumaini yajayo ya Ushindi kutokana na kuingiza watu wazoefu na wakongwe wa siasa za Upinzani kutoka mwaka 1992 yaani tangu mfumo wa vyama Vingi uingie nchini.

MBINU YA 25.

Baada ya kuaandaa mgombea Urais na kupatikana, kinachofuata sasa ni wale wenye viti wote wa vyama vidogo wapewe majimbo ya kugombea Ubunge 2020 bila kujali ushawishi wa chama. Kwani kwa kufanya hivyo Mungu anafungua milango kwa wale tulio wasahau. Huwezi ukamuacha nje Kuga au Rungwe au Dovutwa wakati ni wakongwe mhimu wa siasa. Tujifunze kupambanua na tuweke chuki pembeni ili tushinde sekta zote.

MBINU YA 26.

 Mgombea Urais aanze kuandaliwa bado mapema. Mnapashwa kuandaa watu watatu ambao mmoja wao ndio atawakilisha. Katika hao mlengwa afahamike na wengine wawe ni Emergence. Mgombea aandaliwe kwa Umakini sana na kwa siri kidogo.

MBINU YA 27.

Nimeona ni fahari kuwasaidieni hata mkinikejeli lakini mtanikumbuka:

Sera sadifu, hakikisheni mnakuwa na Sera za aina mbili, Sera itakayotumika kuongoza nchi na Sera itakayotumika kulingana na uhitaji. Linganisheni Sera za mataifa mbalimbali na Taifa letu na kuona ni wapi pa Ku copy na Ku paste na wapi si pakuchukua kabisa. Hii itasaidia kuanza kujijenga kuongoza Dolla 2020.

MBINU YA 28.

Tathimini na Ukosoaji; kila mnapo maliza mkutano au kikao, viongozi sharti mkubali kukusolewa hata kama mjumbe atawakera au kuwakasirisha lakini msichukie. Maana katika kukosoana ndipo tunajua ni wapi tumejikwaa. Kwa kufanya hivi tutazidi kupata mbinu nyingi za kukamata dolla.

MBINU YA 29.

Zanzibari iandaliwe wagombea ambao ni watu mashuhuri na wenye nguvu ya ushawishi. Ambao watasababisha ushindi mkubwa. Kulingana na mazingira ya Zanzibar kwa nafasi ya Urais si kila mtu anastahili Bali mvuto na ushawishi, unajua ubabe sio ushawishi Bali ni kukosa mvuto.

Hivyo lazima tuangalie MTU sahihi wa kuibeba Zanzibari yetu.

Nimewaongezea fursa ingine hiyo.

MBINU YA 30.

Serikali ya Mseto kabla ya 2020, ikitokea mkaamua kuunda SERIKALI ya mseto kabla ya 2020 kuweni makini sana, maana ndio njia zilizo wamaliza Maalim Seif, Shangilai na Odinga. Mnapoingia katika Mseto msikubali kuwadhalilisha watu wasio na hatia itakuwa ndio mtego kwenu. Msiingie kwenye mitego ya rushwa na deal za magumashi. Fanyeni kazi hasa bila kuchoka mpaka wasahaulike na kujuta kuwapa Mseto. Wakiwapunguza nguvu mnajivua madaraka ili kulinda heshima yenu. Kwa kufanya hivyo 2020 njia ni nyeupe.

Msiogope vikwazo na mapingamizi hata Mimi Deogratius Kisandu naumia na udhalilishaji na vikwazo nilivyowekewa. Pigeni kazi, Mungu atawafanikisheni.

MBINU YA 31.

Tume ya Uchaguzi ni nadra Sana kuwa huru, lakini ni heri kufa kuliko kuiacha Tume iwaangamize. Pambaneni Tume ya Uchaguzi iwe huru kila eneo. Naikiwezekana hata kuifikisha kwenye vyombo vya Dola vya Kimataifa. Pia waangalizi wenu wa Uchaguzi na wale Waangalizi wa Kimataifa wafanye kazi kwa kushirikiana.

DON NALIMISON nawatakia Uchaguzi mwema 2020 na Mimi nimeachana na siasa maana kitendo Cha kufungwa miaka mitatu jela kimeniondolea sifa za kugombea cheo chochote Cha Kisiasa na pia nimeondolewa sifa za kuwa mtumishi wa umma(Serikali) kutokana na kanuni za Utumishi wa Umma. Hivyo Mimi nipo na gemu la Muziki na kuwashauri tu.

DON NALIMISON

O'CLOCK MUSIC PRESS

E-Mail: donnalimison70@gmail.com

Simu Na.+255 94 29 01.

TANZANIA-AFRIKA MASHARIKI.